Diari Oficial de la Generalitat Valenciana


Sumari del DOGV 5568, del 01-08-2007 (2007/8483)

Informació pública de la retaxació de càrregues d'urbanització del sector S5.
-----------------------------------------------------------------------------

### Dades del document

Número de DOGV
:   5568

Data del DOGV
:   01-08-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/8483


Data del document
:   12-06-2007

Organisme emissor
:   Ajuntament de Cabanes

Tipus de document
:   Informació Pública

Descriptors 

:   * Cabanes
    * pla d'urbanisme
    * administració local

Informació pública de la retaxació de càrregues d'urbanització del sector S5. [2007/8483]  
La Junta de Govern Local, en sessió celebrada el dia 7 de juny de 2007, va adoptar entre altres l'acord següent:  
«Retaxació de càrregues d'urbanització del sector S5. L'Agrupació d'Interés Urbanístic El Molinet, com a agent urbanitzador del sector S5 Molinet, va presentar en este ajuntament document sol·licitant la retaxació de les càrregues de la proposició juridicoeconòmica del programa d'actuació integrada de tal sector.   
La retaxació sol·licitada es justifica per l'agent urbanitzador per la imposició de variacions fixades per les administracions públiques i que es resumixen en els aspectes següents:  
A) Imposició per l'Entitat Pública de Sanejament d'Aigües (EPSAR) del pagament d'un dret de connexió del clavegueram d'esta actuació a l'EDAR d'esta localitat i xifrat en una quantia de 94.500 euros.  
B) Aprovació per l'Ajuntament de Cabanes de l'ordenança reguladora del cànon d'urbanització per a la millora i adequació de les infraestructures de la xarxa de distribució d'aigua potable que beneficia distints sectors del terme municipal, entre els quals es troba el sector S5 per una quantia provisional de 63.085,43 euros, mes l'IVA corresponent.   
Pels servicis tècnics municipals s'han emés els preceptius informes, en què s'ha acreditat:   
- Que els requisits argumentats per l'agent urbanitzador per a la retaxació de les costes, van ser imposats per este ajuntament i per altres entitats amb competència en la matèria en la tramitació de l'expedient administratiu, per tant no figuraven en la valoració inicial ni en la proposició juridicoeconòmica del programa.   
- Que les condicions imposades són necessàries per al correcte desenvolupament i execució del programa d'actuació integrada i imprescindibles perquè els terrenys inclosos en l'àmbit de l'actuació aconseguisquen la condició de solar.   
- Que han transcorregut mes de dos anys des de la presentació de la proposició juridicoeconòmica.   
- Que per l'agent urbanitzador s'ha presentat la relació d'interessats i titulars registrals de drets reals.   
- Que el procediment per a la retaxació de càrregues d'urbanització es regula en els articles 168 de la Llei 16/2007, Urbanística Valenciana i 389 i següents del Decret 67/2006, pel qual s'aprova el Reglament d'Ordenació i Gestió Territorial i Urbanística, i que se cenyix en la presentació d'una memòria per l'agent urbanitzador, informació pública per mitjà de la notificació als interessats i titulars registrals de drets reals sobre les finques afectades, publicació en el Diari Oficial de la Comunitat Valenciana perquè en el termini de 15 dies es puguen presentar al·legacions, resolució de l'expedient en el termini màxim d'un mes des de la finalització del període d'informació al públic i notificació de la resolució als interessats i publicació en el Diari Oficial de la Comunitat Valenciana. En cas de no resoldre's en els terminis indicats, el silenci s'entendrà estimatori de la retaxació proposta per l'urbanitzador.   
- Que no s'aprecia cap obstacle legal per a l'inici de la tramitació de l'expedient de retaxació de costes sol·licitat.   
L'expedient de rataxació va ser notificat als titulars de drets reals de la dita actuació urbanística, així com va efectuar-se la publicació en el Diari Oficial de la Comunitat Valenciana número 5512, de data 15.05.2007, sense que en el termini de 15 dies concedit es presentaren al·legacions o reclamacions.  
Per tot això, i basant-se en els citats antecedents i fonaments de dret, per unanimitat dels regidors assistents a la present sessió i que constituïxen la totalitat de la Junta de Govern Local, s'acorda:  
Primer  
Aprovar el present expedient de retaxació de càrregues del Programa d'Actuació Integrada del Sector S5.  
Segon  
Procedir, de conformitat amb allò que s'ha regulat en els articles 392 i 393 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, a la notificació del present acord als interessats i a la publicació en el Diari Oficial de la Comunitat Valenciana, així com a la resta d'actuacions necessàries per a l'efectivitat del present acord.»   
El que es fa públic de conformitat amb allò que s'ha regulat en l'article 392 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística.  
Cabanes, 12 de juny de 2007.- L'alcalde: Artemio Siurana Gauchía.